**ΕΝΩΣΗ**

 **ΔΙΚΑΣΤΩΝ & ΕΙΣΑΓΓΕΛΕΩΝ**

 ΠΡΩΤΟΔΙΚΕΙΟ ΑΘΗΝΩΝ

 ΚΤΙΡΙΟ 6 –ΓΡΑΦΕΙΟ 210

 ΤΗΛ: 213 2156114

 e- mail: endikeis@otenet.gr

Αθήνα, 04/09/2025

 Αρ. Πρωτ. : 364

**ΑΝΑΚΟΙΝΩΣΗ**

**ΣΥΝΑΝΤΗΣΗ ΜΕ ΤΗΝ ΠΡΟΕΔΡΟ ΚΑΙ ΤΟΝ ΕΙΣΑΓΓΕΛΕΑ**

**ΤΟΥ ΑΡΕΙΟΥ ΠΑΓΟΥ**

Χθες, το προεδρείο της Ένωσης Δικαστών και Εισαγγελέων είχε διαδοχικές συναντήσεις με την νέα Πρόεδρο και τον νέο Εισαγγελέα του Αρείου Πάγου. Στις συναντήσεις αυτές που έγιναν σε ιδιαίτερα θετικό κλίμα είχαμε την ευκαιρία να ευχηθούμε στους επικεφαλής του Ανωτάτου Δικαστηρίου καλή επιτυχία και καλή δύναμη στα σημαντικά και ιδιαιτέρως απαιτητικά τους καθήκοντα. Ενημερώσαμε αμφότερους για τις επικείμενες δράσεις και εκδηλώσεις της Ένωσής μας και ανταλλάξαμε απόψεις για τα τρέχοντα και πολύ σημαντικά ζητήματα της Δικαιοσύνης. Η κ. Πρόεδρος, μεταξύ άλλων, μας ενημέρωσε και για την πορεία εφαρμογής της πρόσφατα ψηφισθείσας διάταξης για την αύξηση των οργανικών θέσεων στον Άρειο Πάγο και τα Εφετεία, λόγω της οποίας θα λάβει χώρα συνεδρίαση του Ανωτάτου Δικαστικού Συμβουλίου εντός του τρέχοντος φθινοπώρου. Τέλος, ενημερώσαμε τόσο την κ. Πρόεδρο όσο και τον κ. Εισαγγελέα, για τις πρωτοβουλίες που έχουμε λάβει το τελευταίο διάστημα, προκειμένου με θεσμικές παρεμβάσεις να ενισχυθεί το πλαίσιο προστασίας του κύρους των δικαστών και εισαγγελέων κατά την άσκηση των καθηκόντων τους. Η σύμπνοια απόψεων που διαπιστώθηκε σε πολλά ζητήματα, αλλά και η ειλικρινής διάθεση θεσμικής συνεργασίας που εκφράστηκε από όλες τις πλευρές, εξέπεμψαν τα πιο αισιόδοξα μηνύματα για την πυκνή δικαστική χρονιά που ξεκινάει.

